**Saksliste til årsmøte i Gimle IF**

**TID: 6. mars 2023 klokka 18.00**

**STED: VENÅSHYTTA**

1. Godkjenne de stemmeberettigede.

2. Velge dirigent

3. Velge protokollfører - referent.

4. Velge to medlemmer til å underskrive protokollen.

5. Godkjenne forretningsorden

6. Godkjenne innkallingen.

7. Godkjenne saklisten.

8. Behandle idrettslagets årsberetninger for 2022

9. Behandle idrettslagets regnskap for 2022 og kontrollutvalgets beretning.

10. Behandle saker som fremgår av saksliste.

11. Fastsette medlemskontingent, og treningsavgift for 2024.

12. Vedta idrettslagets budsjett for 2023

13. Behandle idrettslagets organisasjonsplan.

14. Foreta følgende valg:

a) leder

 nestleder

 fire styremedlemmer

 varamedlem til styret

b) Kontrollutvalg med leder, ett medlem og ett varamedlem.

c) Gi styret fullmakt til å oppnevne representanter til ting og møter i

 de organisasjonsledd idrettslaget har representasjonsrett.

 d) Valgkomité med leder, ett medlem og ett varamedlem.

**SAK 0: Vi minnes**

* **Kjell Bergstrøm** 26.11.1941 - 24.03.2022
* **Espen Glomsrød** 13.05.1958 – 08**-**08**.**2022
* **Aslak Brattli** 21.09.1933 – 09.01.2023
* **Rolf K. Waldenstrøm** 05.03.1931 – 05.01.2023
* **Eva K. Fjeld** 25.11.1947 - 07.02.2023

**SAK 1: Godkjenne de stemmeberettigede**

For å ha stemmerett på årsmøte må man ha fylt 15 år i løpet av kalenderåret, vært medlem av idrettslaget i minst en måned, og gjort opp sine økonomiske forpliktelser til idrettslaget. §5-1.

**SAK 2: Velge dirigent**

**Styret foreslår:**

**Tore G. Moen**

**SAK 3: Velge protokollfører – referent**

**Styret foreslår:**

**Morten Paulsen**

**SAK 4: Velge to medlemmer til å underskrive protokollen**

**Styret foreslår:**

**Trygve Fosse og Alf Ytterbøl**

**SAK 5: Godkjenne forretningsorden**

1. Årsmøtet ledes av den valgte dirigent, og protokollen føres av den valgte referent.
2. Alle henvendelser rettes til dirigenten.
3. Alle vedtak fattes i henhold til Gimle IFs lover
4. For at et vedtak skal være gyldig, gjelder alminnelig flertall.
5. For at et vedtak om lovendring skal være gyldig gjelder 2/3 flertall.
6. Valg foregår skriftlig hvis det foreligger mer enn ett forslag eller det fremmes krav om det.
7. Forslag utenom de saker som er nevnt i dagsorden, eller i dem på forhånd innleverte forslag, kan ikke fremmes.
8. Når årsmøtet er avsluttet blir det delt ut blomster og servert kringle, kaffe og drikke.

**Styret foreslår å godkjenne forretningsorden.**

**SAK 6: Godkjenne innkallingen**

Dato for årsmøtet ble første gang gjort kjent på Gimle IFs hjemmeside 10. januar 2023. Alle klubbens registrerte medlemmer fikk årsmøteinnkalling pr. e-post eller SMS 4. februar. Innkallingen inneholdt frist for forslag og informasjon om når og hvor sakslista og dokumentene ble tilgjengelig.

**Styret foreslår å godkjenne innkallingen**

**SAK 7: Godkjenne sakslisten**

Fullstendig saksliste med alle saksdokumenter, herunder valgkomiteens innstilling, skal være tilgjengelig for klubbens medlemmer senest en uke før årsmøtet.

Sakslisten med alle relevante dokumenter til årsmøtet ble lagt ut på Gimle IFs hjemmeside søndag 26. februar.

**Styret foreslår at sakslisten godkjennes**

**SAK 8: Behandle idrettslagets årsberetning for 2022**

**STYRET HAR BESTÅTT AV:**

**Leder:** Morten Paulsen

**Nestleder:** Dag Borge Svendsen (kasserer fram til 1. august 2022, og hytteutleieansvarlig etter dette)

**Styremedlem:** Knut Vingerhagen (ansvar hytte)

**Styremedlem:** Oddbjørn Gresholt (lansvar ski og løyper)

**Styremedlem:** Veronika Pedersen ( ansvar innkjøp)

**Vara til styret:** Tore G. Moen

**I tillegg er disse valgt:**

**Kontrollutvalg:** Nils Gundersen (leder) og Tor Hernes

**Vara til kontrollutvalg:** Tone Albinson (fram til 1. august 2022 og fungerende kasserer fra den datoen)

**Valgkomite:**

Thorbjørn Bjørlo (leder), Lars Åge Seim (medlem), Eva Steffensen (vara)

**MEDLEMMER:**

I 2022 er det en økning på 13 nye medlemmer og oversikten er slik (fjorårets tall i parentes):

Alder Kvinner Menn Total

**0-19 år 4 (7) 2 (2) 6 (9)**

**20 – 47 (44) 85(72) 132 (106)**

 **Totalt 51 (51) 87 (74) 138 (125)**

**ÆRESMEDLEMMER:**

**1951: Eugen Nordskogen**

**1976: Erling Glomsrød, Nils Arvidsen, Thormod Paulsen**

**1986: Odd Kildebo**

**1996: Trygve Fosse, Tor Hernes, Nils Erik Kildebo, Arne Larsen**

**2001: Henry Sund, Ingvar Nordås, Tor Halvorsen**

**2021: Ragnhild Hernes, Johanna Ytterbøl, Kåre Backe, Kjell Bergstrøm, Arne Kristiansen.**

**MØTER:**

Det har vært avholdt 10 styremøter og ett ordinært årsmøte i perioden 2022.

**REPRESENTASJON:**

I mars deltok Morten på årsmøtet til Halden Idrettsråd.

Dag, Knut og Veronika deltok på Gimles stand på Halden-dagen 18. juni i Busterudparken.

Knut, Morten og Tone deltok på Gimles stand på Høgskolen på Remmen, for å møte nye studenter 18. august. Vi var på jakt etter mulige trenere for en barneidrettsskole, men fikk ikke respons.

Morten deltok på Idrettsrådets høstkonferanse i november, der vi traff de politiske gruppelederne. Dette ifht. budsjettet for 2023.

**VARAORDFØREREN PÅ BESØK:**

11. august kom varaordfører Linn Laupsa på besøk til Venåshytta, etter at hun selv fortalte at hun ville treffe frivilligheten i Halden, for å se nærmere på hva vi driver med. Hun fikk en omvisning ute, der hun fikk prøve seg i Tusenmeterskogen, hun fikk se hva vi har ordnet av stier og klopper, og ble imponert over å stå på toppen av unnarennet i Venåsbakken. Også inne på hytta fikk hun en omvisning. Vi fikk også fortalt hvordan den høye strømprisen påvirker oss, og Linn kom med forslag om at klubbene kanskje kunne stille et felles ønske om strømstøtte til kommunen. Dette fulgte vi opp senere.

**GIMLE IF I BERGSOKNINGEN OG I HALDENS IDRETTSHELTER:**

Gimle IF er omtalt i to lokale bøker i 2022. Tor Hernes skrev en sak om at Venåsbakken fylte 90 år, med en fyldig reportasje på historikken, med gode, gamle hoppbilder fra bakken. Trygve Fosse og Trond Fjeld skrev om en tur i Korsetfjella med mye historiske plasser underveis. Morten skrev en sak om klubbens historie og om klubbens største idrettshelter så langt i klubbens historie. Her fikk Espen Glomsrød bred omtale.

**ARRANGEMENTER:**

**Kurs i kart og kompass:** Torsdag 28. april arrangerte vi kurs i kart og kompass på Venås, og totalt var det 21 som deltok. Etter teori fra Knut Vingerhagen ble gjengen delt inn i fire grupper og fikk prøve seg i Tusenmeterskogen. Etterpå var det evaluering og servering inne på hytta. Lørdag 30.april inviterte vi de samme til praksis i Prestegårdsskogen, der vi gikk felles gjennom en tur-o-løype. Også 12. juni inviterte vi til felles tur, denne gang i skogene ved Kornsjø.

**Tippetrim:** Det har vært avviklet seks Tippetrimmer fra Venås, tre våren 2022 og tre høsten 2022, med ganske bra deltakelse. Trygve Fosse gjør en kjempefin jobb og det er helt klart at Tippetrim fører til bedre besøk på hytta.

**Uke 46:** Fredag 18. november møttes ca. 15 gubber til en samling utendørs og etterpå innendørs til mimring, allsang og bevertning. Gamle filmer fra o-løp på 70-tallet ble også vist.

**Nansens hotell:** I september var vi medarrangør av en Fredsmarsj til Fridtjof Nansens hotell i Ankerfjella. Gimle stilte med to turledere (Morten og Gunn-Mette Paulsen) og vi gikk fra Hauglund og inn til hotellet, med rundt 20 personer.

**TURORIENTERING:**

Gimle IF er en av fire klubber i Halden som er med og arrangerer turorientering. Trygve Fosse er vår mann som møter i tur-o-gruppa og legger ut poster i marka. Tone er kasserer også der. Det var i år 8 vanlige turer og fem familie- og barneturer, med totalt 106 poster. Det ble solgt 218 vanlige konvolutter, mot 236 i 2021 og 134 familie – og barn- konvolutter, mot 76 i 2021. Avslutningen ble lagt til Venåshytta 16. oktober, med kake og premier. Gimle IF fikk 10.000 kroner av overskuddet.

**STOLPEJAKTEN:**

Også i 2022 var vi delarrangør av Stolpejakten i Halden, sammen med Halden Skiklubb. Vi la ut rundt 40 stolper i Venåsmarka og på Stenrød, og delte ut gratis kart i postkassa på Venås. Dessuten delte vi ut mange kart til Halden bibliotek. Også i 2022 var responsen god og mange valfartet til Venåsmarka for å finne stolpene. Totalt var det 4553 som var med på Stolpejakten i Halden i år.

**MANDAGSTURER:**

Trygve Fosse har ledet an mandagsturene, også i 2022. Det er absolutt verdt å bli med på disse turene. Trygve har historien om steder og når bålet tennes og kaffen koker, er det hyggelig langt til skogs. Det ble gjennomført 19 ulike turer og oppmøtet har vært bra også dette året. Tur nummer 300 ble feiret på Budalsvika med flagg, mat og drikke.

**TRENINGER/IDRETTSLIG VIRKSOMHET:**

Høsten 2022 startet vår maratonløper Victor Borge Svendsen opp en **løpergruppe**, som hver torsdag trener intervall fra Venåshytta.

I slutten av september startet **damegruppa** opp sine treninger igjen og i oktober startet også **innetreningen for gubbene** i gymsalen, med velvalgt musikk i regi av Trygve. **Utendørstreningene torsdag** har foregått hele året. Felles for alle disse treningene er at det er plass til flere.

**DRAKTER og O-UTSTYR:**

I 2022 reforhandlet vi avtalen med Trimtex der vi kan bestille egne Gimle-drakter på gitte tidspunkter av året. Alle får en epost når det kan bestilles igjen.

**DUGNADER:**

Vår trofaste dugnadsgjeng har på de faste treffene på onsdager sørget for nødvendig vedlikehold av løyper og tilrettelegging av ved til oss selv og publikum. I 2022 har vi også solgt ved til våre egne og folk utenfor klubben.

Mandag 31. oktober ble hytta vasket innvendig – rundt 15 stilte opp med bøtter og kluter, og tradisjonen tro avsluttet vi med pizza.

Vi vil ellers takke alle som stiller opp på dugnad som hyttevakt. Dette er svært viktig for klubben fordi det synliggjør oss på en positiv måte.

**ANLEGG:**

**Tusenmeterskogen** ble sluttført i 2022: De 25 postene som står ute hele året har blitt oppgradert, og det samme med stier og klopper. Vi bestilte nye kart og et stort oversiktskart som Tom Brattli reviderte og rentegnet og nå ligger det gratis kart til alle som vil bruke skogen i en postkasse ved inngangen til marka. Sparebank1 Østfold Akershus, og DnB Stiftelsen har begge bidratt økonomisk for å få til dette prosjektet.

**Akebakken:** er fornyet og renovert med sikkerhetsvoller på begge sider etter grunnarbeider av firma Erling Grimsrud. Våren 2023 skal bakken rakes javn og gress skal såes slik at det er muligheter for tidlig aking i vinterenbe framover. Vi takker HABY Sjalusier, Halden Idrettsråd og firma Erling Grimsrud for støtte til dette prosjektet.

**KART:**

Tom Brattli er vår kartmann og han har i 2022 synfart Venåskartet. Dessuten har han utarbeidet et oppslagskart over Venåsmnarka, som nå henger på stortavla ved den øvre parkeringsplassen under hytta.

**STOLPEKONTRAKTER**

Vi selger stolpene i lysløypa på Venås til privatpersoner og bedrifter. Det er inngått fire nye avtaler om stolpekontrakter i 2022. Dette er tre avtaler med privatpersoner og en avtale med en bedrift.

Vi har fra oppstarten og frem til i dag tegnet til sammen 37 avtaler for skilt på stolpene i lysløypa. Vi har totalt 55 stolper tilgjengelig i lysløypa.

Ordningen gir oss gode penger inn i kassa, som kan brukes på høye strømutgifter.

**GAVER/SPONSORMIDLER**

Vi har i 2022 fått flere flotte sponsorgaver til ulike prosjekter. Veterangruppa kom med en gave til klubben på 8.500 kroner. Akebakken er sponset av Halden idrettsråd, HABY Sjalusier og firma Erling Grimsrud, Tusenmeterskogen er sponset av Sparebankstiftelsen Østfold/Akershus og DnB Stiftelsen og Trimløypa som er på gang i 1-kilometeren er sponset av Berg sparebank og Sparebank1Stiftelsen Halden. Vi nevner også kaffe- og vaffelavtalen med Berg sparebank. Totalt sett dreier det seg om en støtte på 558.000 kroner.

**SPONSORER:**

I 2022 fikk vi seks nye sponsorer med oss på lasset, takket være at Martin Glomsrød har et godt og stort kontaktfelt.

Dette er våre sponsorer:

**Berg sparebank**

**Kynningsrud AS**

**Rema 1000 Brødløs**

**Monsternett**

**Stangeskovene AS**

**Sørby Utleie**

**Mesterbygg Halden AS**

**AF gruppen Østfold (ny)**

 **PEAB (ny)**

**Tømrerfirma Magne H. Karlsen (ny)**

**Jensen og Scheele Auto (ny)**

**Riis Elektro (ny)**

**Leif Grimsrud (ny)**

**HANDLINGSPLAN:**

Vi har laget en handlingsplan som går fram til 2026, det året Gimle IF fyller 100 år.

Planen går både på å prøve å skape ny rekruttering til klubben og ha en plan for hvilke anlegg vi skal satse på eller fornye.

I 2022 prøvde vi å få til ny rekruttering gjennom tre prosjekter:

1. Tusenmeterskogen
2. Kurs i kart og kompass
3. Nye informasjonsfoldere om klubben

*Tusenmeterskogen ble sluttført takket være støtte fra SparebankStiftelsen Østfold og Akershus og DNB Stiftelsen.*

*Rundt 20 personer deltok i vårt kurs på Venås i kart og kompass våren 2022.*

*Nye foldere ble laget og distribuert i mange postkasser i vårt nærmiljø.*

*Ingen av tiltakene skaffet oss nye folk inn i klubben, men vi tror at vi ble mer synlige og skapte oss et bedre goodwill.*

**Årsrapport for hytta/anlegg 2022**

Nordveggen og østveggen på hytta er vasket og malt.

Garasje og verkstedbygg er vasket og malt.

Brukt garasjeport er satt inn på vestveggen av garasjen og dermed ble det lettere å få ut ATV, Snøscooter og traktor når vi skal bruke de.

Gamle møbler i klubbrom ble fraktet til Rokke avfallsanlegg og brukt styrebord, med stoler er kjøpt inn og satt på plass. TV’n brukes nå til digital framvisning av sakslister og papirer på styremøtene.

Det samme rommet brukes også som lekerom for barn, når vi har hytta åpen på søndager. Diverse leker og tegnesaker og spill er kjøpt inn til dette formålet.

Det er montert spotlight i taket over kiosken og i styrerommet.

Prosjektor og nytt lerret er kjøpt inn, til bruk for utleie, og ved egnemøter.

Ny vaskemaskin og to nye vaffeljern er kjøpt inn.

En av de tre gamle panelovnene i store peisestue er byttet med ny.

Hytta ble søndagsåpnet 2. oktober med populær Tippetrim, og mange besøkende.

**Knut Vingerhagen**

**Utleie av Venåshytta:**

Hytta har vært tilgjengelig for utleie til medlemmer, privatpersoner, foreninger og bedrifter i 2022.

Som følge av økte kostnader, bl.a. i strømprisene, så vi oss nødt til å gjøre et påslag på leieprisene i 2022 uten at det la en demper på interessen for å leie hytta. Sammenlignet med andre lokaler i distriktet er leie av Venåshytta fortsatt relativt rimelig. Tilbakemeldingen fra leietakere i 2022 har også vært svært positiv og flere har kommet tilbake for å leie hytta på nytt i 2023.

Vi har et godt samarbeid med Brannvesenet i Halden når vi har overnattingsgjester på hytta, og det er ikke rapportert om skader eller hærverk i forbindelse med utleie. Vi har engasjert to jenter som vasker for oss etter utleie og dette er en ordning som fungerer fint.

I 2022 har vi hatt utleie av hytta i til sammen 67 døgn og prognosen for 2023 ser ut til å være på samme nivå. Vi har bl.a. inngått avtale med to orienteringsklubber – en fra Norge og en fra Sveits - om leie i forbindelse med treningssamlinger på våren og sommeren. Dette gir oss gode inntekter og er positivt for treningsmiljøet på Venås.

**Dag B. Svendsen**

**Årsrapport ski- og løyper 2022**

Som vanlig en snøfattig vinter der det var få muligheter for skigåing i løypene.

I 2022 har oppgraderingsarbeidet av kjøkkenløypa, som ble påbegynt i 2021, blitt ferdigstilt med påkjøring av et topplag av flis.

For øvrig er det utført generelt vedlikehold av løyper og stinett. Samt at det er anlagt flere nye klopper over grøfter og våte partier.

 En traktor med kantslåttaggregat ble leid inn for å slå langs veien og i lysløypa.

Av sportslig aktivitet har Bredo Glomsrød i løpet av vinteren deltatt i Birkebeinerrennet og Troll skimaraton.

I Birken ble han nr tre i klassen, mens han i Troll ski tok klasseseieren.

**Oddbjørn Gresholt**

**Årsrsapport for orientering 2022**

Willy Grønstad har vært med i 22 ulike terminfestede løp og var den desidert mest ivrige o-løperen i Gimle i 2022.

I 2022 har det vært 49 Gimle-starter i terminfestede o-løp i Norge og Sverige, fordelt på 13 løpere. I 2021 var det 40 Gimle-starter.

I Blodslitet, i regi av Fredrikstad SK, var det fem løpere fra Gimle som startet. Tone Albinson vant sin klasse D65.

I løpet av 2022 ble det arrangert 22 løp i IFEs onsdagsløpsserie i Halden. Der var Gimle godt representert med 28 ulike løpere. Disse hadde 310 starter i aldersgruppen 40+. Bjørn Blomsnes og Willy Grønstad var de to av samtlige som startet i alle de 22 løpa. Tor Hernes stilte opp i åtte løp, i en alder av 91 år. Slå den!

Hyggelig er det også at Espen Bergstrøm løper for oss igjen.

**Kretsmestere for Gimle IF i 2022:**

Willy Grønstad H70 KM Natt (FSK)

Willy Grønstad H70 KM Sprint (HSK)

Trygve Fosse H80 KM Mellom (OK Moss)

Ellers tar vi med at Willy Grønstad tok sølv i sprint under Veteranmesterskapet og sølv i KM Mellom.

**Årsrapport damegruppa 2022**

Damegruppa har i 2022 hatt 27 treningskvelder i gymsalen på Venås.

Tina Buckholm har vært trener, mens Heidrun Mattick har vært vikar.

Begge har gjort en god jobb og vært gode inspiratorer.

Det har i tillegg til treningskvelder vært avholdt teatertur, sommer-

avslutning og juleavslutning.

2.april reiste 14 damer på tur til Oslo. Der var vi på Folketeatret og så

Mamma Mia. Det ble også tid til et godt måltid på Egon før hjem-

reisen med tog.

11.mai var 11 damer med på sommeravslutning ute på Venås.

Overskyet vær og litt regn. Poster i skogen lagt ut av Johanna.

Avslutning inne på hytta med kaker og kaffe.

I desember var det juleavslutning på Venåshytta med koldtallerken,

kaker, kaffe og bingo med blomsterpremier. 10 damer deltok.

Det ble få denne gangen fordi flere måtte melde avbud på grunn

av sykdom. Det ble en hyggelig kveld.

**Vigdis Braathen**

**Sekretær**

**Årsrapport fra løpergruppa**

Vi har hatt flere gode resultater for våre langdistanseløpere sesongen 2022. Spesielt må **Camilla Bønøgård** trekkes fram.

Tidlig på året, under Rotterdam maraton i april, perset hun sin egen maratonrekord med sju minutter og slettet dermed sin egen Halden-rekord. Camilla løp inn til 2.47.27. Bare en måned senere, i mai, slettet hun tiden på nytt og løp inn til 2,44,19 under København Maraton. Dette er altså gjeldene Halden-rekord på helmaraton for kvinner.

Hun satte også ny løyperekord under Glommaløpet i mai med tiden 59.57 (16 kilometer) Under halvmaraton i Norgestesten satte hun ny personlig rekord med tiden 1.18.54, og pers ble det også for henne under nok et løp i Norgestesten, på 10 kilometer, med tiden 35.33.

Camilla deltok i Gimles farger også under Oslo maraton 17. september og tok en sterk 4.plass, og nevnes må også at hun vant dameklassen i Ørsjødilten.

Av gutta var det flere som løp bra under sesongen. **Victor Borge Svendsen** åpnet sesongen i Rotterdam maraton, der han løp inn til tiden 2.32.32. Litt senere under det lokale Monolitten-løpet vant han og løp best av alle med tiden 37.40. Resten av sesongen var Victor dessverre plaget av småskader.

**Bjørnar Degnes og Benjamin Strøm** har også markert seg positivt på langløp i Gimles farger. Degnes gikk til topps i Ørsjødilten. Degnes satte også ny personlig rekord på helmaraton under Frankfurt maraton 30. oktober, med tiden 2.53.39.

Av andre Gimle-løpere som har deltatt i langløp i 2022, nevner vi **Helge Harbo Slåtterø, Lars Petter Herft og Magnus Glomsrød**.

Utover høsten tok **Victor Borge Svendsen** initiativ til å starte en intervallgruppe, med utgangspunkt fra Venåshytta. Hver torsdag møtes en gjeng løpere til intervalltrening, hvor alle typer løpere er invitert, også de som ikke er medlemmer av klubben.

Det blir spennende å se utviklingen av denne løpergruppa i 2023 og hvordan maratonsesongen vil utvikle seg.

**BETRAKTNINGER:**

Året 2022 har gitt oss nye bekymringer, etter at pandemien var over. Denne gangen de høye strømprisene. Dette har vært tema på alle styremøtene gjennom året. De skyhøye strømprisene førte til at vi i Gimle IF tok et initiativ overfor de andre lysløypeklubbene i Halden, Halden Skiklubb, TTIF, TFL og Idd SK, der det endte opp med at vi kontaktet alle de politiske gruppelederne i Halden, og ba om kommunal strømstøtte til lysløypene. Det endte med at vi faktisk fikk gjennomslag for vårt ønske og det er satt av totalt 350.000 kroner til strømstøtte i 2023.

På sommeren varslet vår utleieansvarlige **Kari Sørensen** at hun ønsket avløsning og vi fikk til en kabal, der **Tone Albinson** sa ja til å bli midlertidig kasserer, mens vår kasserer **Dag Borge Svendsen** sa ja til å overta utleieansvaret. Vi takker Kari for god jobb i mange år, og vi takker Tone og Dag som begge sa ja til nye oppgaver.

Vi må også takke vår nabogrunneier **Bernt Henrik Hansen** for godt samarbeid og hans velvillighet til å hente og samle inn ved i hans skoger. Dette setter vi stor pris på.

**FRAMTIDSTANKER:**

Hva slags oppvarming av hytta vi skal ha i fremtiden kommer til å stå i fokus i 2023. Enten satser vi på bergvarme/jordvarme som er et omfattende prosjekt, eller så velger vi en enklere løsning med varmepumper.

Venåshytta fyller 90 år 2. juledag i 2023 og da har vi tenkt å ha åpen hytte, kanskje med egen bursdagskake som vi serverer gratis til våre besøkende den dagen.

I 2023 vil det bli opparbeidet en ny trimløype i 1-kilometeren med seks faste trimapparater. Akebakken vil bli sluttført og trolig vil vi starte jobben med å merke og skilte Venås- og Høiåsmarka, i et prosjekt sammen med Halden skiklubb.

På den idrettslige fronten blir det spennende å se hva våre nye maratonløpere kan få til av resultater, og ikke minst rekruttering av andre løpere til klubben.

**SAK 9: Behandle idrettslagets regnskap for 2022 og kontrollutvalgets beretning**

1. Regnskapet vedlagt: **Se vedlegg 1**
2. Kontrollutvalgets rapport: **Se vedlegg 2**

**SAK 10: Behandle saker som fremgår av godkjent saksliste**

**Forslag:**

**Styret foreslår at årsmøtet gir styret fullmakt til å jobbe videre med planene om å sikre en god og bærekraftig varmetilførsel til hytta, enten ved bergvarme/jordvarme, eller ved varmepumper.**

**Se vedlegg 3**

**Æresmedlemmer 2023:**

To æresmedlemmer utnevnes.

**Se vedlegg 4**

**SAK 11: Fastsette medlemskontingent og treningsavgift for 2024**

**Styret foreslår å beholde medlemsavgiftene som i dag:**

**Medlemsavgifter:**

Medlem fra 0-19 år: 150 kroner

Medlem fra 20 år: 300 kroner

Familiemedlem (samme husstand): 700 kroner

**Treningsavgifter:**

**Styret foreslår å beholde treningsavgiftene som i dag:**

Medlem fra 0-19 år: 100 kroner

Medlem fra 20 år: 300 kroner

Familie: 500 kroner

**SAK 12: Vedta idrettslaget budsjett for 2023**

Budsjettet: **Se vedlegg 5**

**SAK 13: Behandle idrettslagets organisasjonsplan**

**Organisasjon:** Gimle IF’s ledelse består av leder, nestleder, fire styremedlemmer samt ett varamedlem. Laget har et valgt kontrollutvalg med to medlemmer og ett varamedlem.

Styret fordeler ansvaret for de forskjellige oppgaver/aktiviteter laget har på sitt program mellom styremedlemmene.

Styret oppnevner en ansvarlig for politiattestordningen og en ansvarlig for barneidrett.

Styret oppnevner etter behov utvalg og enkeltmedlemmer til å planlegge og gjennomføre spesielle arbeidsoppgaver, aktiviteter og arrangementer.

**Kontrollutvalget** arbeider i overensstemmelse med instruks og retningslinjer fra Norges Idrettsforbund.»

**Aktivitet:** Gimle IF’s hovedaktiviteter er å drive aktiv idrett og rekruttering innenfor orientering, skirenn og friidrett/løp, legge til rette for trim og mosjon blant medlemmene, holde Venåshytta i tilfredsstillende stand for inneaktiviteter og utleie, holde åpen kafe for turgåere om høsten og vinteren, legge til rette for mosjon og friluftsliv ved å vedlikeholde og merke turstier, samt ved åpne trimarrangementer.

**Forslag: Styret foreslår at årsmøtet vedtar denne organisasjonsplanen**

**SAK 14: Valg**

**Punkt a og b:** forslag fra valgkomiteen foreligger: **Se vedlegg 6**

**Punkt c:** styret foreslår at årsmøtet gir styret fullmakt til å oppnevne representanter til ting og møter til overordnede ledd, slik som forbund, kretser og lignende.

**Punkt d:** velge valgkomite’:

Styret foreslår følgende valgt, alle for ett år: **Se vedlegg 7**